LANDSBYKLYNGER LIG UDVIKLINGSRÅD 2.0

Realdania, Lokale- og anlægsfonden og DGI har lanceret landsbyklynger, som drøftet på sidste møde i FUR. Pt. er alt forskning i landdistriktsudvikling koncentreret omkring landsbyklynger.

Processen for en landsbyklynge er perfekt til en rivalisering af udviklingsrådene! Nu tør man italesætte, at sammen er vi stærkere og sammen udgør vi en helhed.

TV Syd har bragt dette indslag for Lunde og Kvong

<http://www.tvsyd.dk/nyheder/17-02-2017/1930/kvinder-binder-landsbyer-sammen?autoplay=1#player>

Jeg tror at udviklingsrådene har den rigtige størrelse, måske kan der være 1-3 klynger i et udviklingsråd eller flere projekter indenfor et udviklingsråd.

Hvis vi gør det intelligent, så formår vi at iscenesætte samskabelse, skoler, børnehaver og haller - måske i BID-lignende konstellationer.

Nedenfor er definitionen på en landsbyklynge, beskrivelsen af processen samt motivationsfaktorer, der skal være tilstede. Derudover fakta om eksisterende klynger - store som små.

En landsbyklynge defineres som:

"Et antal landsbyer, i relativ nærhed til hinanden, der har en form for fælles stedsidentitet og socialt fællesskab, og som samarbejder på flere områder, i en netværksstruktur, der ikke udelukkende er del af den kommunale organisation, hvor de benytter hinandens styrker og udfordringer, samt borgernes evner, viden og erfaring, til at udvikle den individuelle landsby udover dens egne potentialer, og hele klyngen."

Etableringen af en landsbyklynge består af følgende trin:

* Etablering af en fælles organisering, der koordinerer på tværs af landsbyer og kendte strukturer og arbejder med strategiske perspektiver for klyngen med respekt for de enkelte landsbyer
* Etablering af en styrket og koordineret kommunikationsindsats, der sikrer relevant information om klyngen både internt og eksternt
* Involvering af borgerne via borger- og dialogmøder samt etablering af arbejdsgrupper
* Etablering af et styrket samarbejde med kommunen, så borgere og kommune i fællesskab optimerer den kommunale service
* At udarbejde en strategiplan/udviklingsplan, der fungerer som et pejlemærke for den fremadrettede udvikling

De forskellige byer i et udviklingsråd skal kunne se meningen og værdien, hvorfor følgende er afgørende:

* At det pågældende område står over for landdistriktsrelaterede udfordringer, der nødvendiggør en omstilling og tilpasning og motiverer udviklingen af en landsbyklynge.
* At området indeholder stedsspecifikke muligheder, der kan danne udgangspunkt for en ny, positiv udvikling med udgangspunkt i landsbyklyngen.
* At klyngen udgør en enhed enten geografisk, identitetsmæssigt eller historisk – eller at der på anden måde kan argumenteres for klyngens afgrænsning.
* At der blandt de deltagende parter er en stærk motivation for at indgå i samarbejdet og deltage i en fælles udvikling.
* At udviklingen af landsbyklyngen inddrager en mangfoldighed af lokale aktører (fx lokalråd, skoler, idrætsklubber, forsamlingshuse mv.)
* At etableringen af en landsbyklynge skaber synergi med øvrige initiativer og planer i kommunen.

Eksempler på landsbyklynger:

FAKTA OM KLYNGEN HAMMER BAKKER

Kommune:

Aalborg Kommune

Geografi:

Byerne Vodskov, Grindsted, Uggerhalne, Vestbjerg, Sulsted, Langholt, Tylstrup, Brændskov og Ajstrup

Indbyggertal:

Ca. 15.000

Fokuspunkter:

Rekruttering af nye foreningsaktive

Udvikling af rekreative områder til gavn for lokalbefolkningen

Etablering af et rutenet, som skal forbinde byerne bedre til hinanden

FAKTA OM KLYNGEN KRONJYLLAND

Kommune:

Randers Kommune

Geografi:

Byerne Harridslev, Mellerup, Støvring, Albæk, Østrup, Vestrup, Tjærby, Tvede, Lem, Linde, Lindbjerg, Mejlby og Gimming

Indbyggertal:

3667

Fokuspunkter:

Udvikling af fælles idrætsfaciliteter og –aktiviteter

Videreudvikling af områdets forsamlingshuse

Bedre udnyttelse af Randers Fjords mange muligheder

FAKTA OM KLYNGEN "LANDET MELLEM FJORDENE"

Kommune:

Vordingborg Kommune

Geografi:

Godt 25 landsbyer fordelt i området fra Dybsø fjord og Avnø fjord i vest til Præstø fjord i øst.

Indbyggertal:

5.169

Fokuspunkter:

Projekt "Kend din nabo"

En dagligvarebutik i området

Et fælles bykontor til frivillige

FAKTA OM KLYNGEN "LANDET PÅ FYN"

Kommune:

Faaborg-Midtfyn Kommune

Geografi:

De tre byer Ryslinge, Gislev og Kværndrup samt fire mindre landsbyer i området

Indbyggertal:

6.830

Fokuspunkter:

Synlighed på den kommunalpolitiske dagsorden

Bevaring af lokale haller

Fælles cykelsti mellem byerne i området

FAKTA OM KLYNGEN "MOLS I UDVIKLING"

Kommune:

Syddjurs Kommune

Geografi:

De tre hovedbyer Tved, Vrinners og Knebel samt 21 mindre landsbyer

Indbyggertal:

3.779 borgere

Fokuspunkter:

Etablering af et nyt fælles kultur- og mødested

Samling af de eksisterende organisationer

Fælles dialog med kommunen

FAKTA OM KLYNGEN "REBILD ØST"

Kommune:

Rebild Kommune

Geografi:

Byerne Blenstrup, Bælum og Terndrup samt en række mindre landsbyer med opland omkring eller mellem de tre byer

Fokuspunkter:

Styrkelse af den fælles identitet i området

Udvikling af det nuværende samarbejde

Udnyttelse af det store vækstpotentiale i området

FAKTA OM KLYNGEN "SYDVEST SALLING"

Kommune:

Skive Kommune

Geografi:

Byerne i de fem sogne Lihme, Lem, Vejby, Håsum og Ramsing

Indbyggertal:

2.489

Fokuspunkter:

En fælles cykelsti mellem områderne

Etablering af et nyt forsamlingshus

Fælles understøttelse af de lokale turistforeninger

FAKTA OM KLYNGEN TANNISBUGT

Kommune:

Hjørring Kommune

Geografi:

De fire landsbyer Tversted, Uggerby, Tuen og Bindslev samt deres opland

Indbyggertal:

3.084 borgere

Fokuspunkter:

Videreudvikling af de eksisterende samarbejder på idrætsområdet

Møder med erhvervsdrivende i området

Bedre udnyttelse af de mange ressourcer i området

FAKTA OM KLYNGEN VESTRUM

Kommune:

Ringkøbing-Skjern Kommune

Geografi:

De syv sogne Hee, Hover, No, Tim, Torsted, Stadil og Vedersø

Indbyggertal:

4.448 borgere

Fokuspunkter:

Strategisk tænkning på tværs af sognegrænser

Opgør mod gammelt nag sognene imellem

Skabelse af det fælles fodboldhold FC VestRum

Der vil i udvælgelsen af landsbyklynger blive lagt vægt på: